Diari Oficial de la Generalitat Valenciana


Sumari del DOGV 9390, del 25-07-2022 (2022/7103)

DECRET 96/2022, de 22 de juliol del Consell, de modificació del Decret 98/2021, de 16 de juliol, del Consell, d'aprovació de les bases reguladores i concessió directa d'ajudes per a pal·liar els danys produïts per les inundacions ocorregudes entre el 18 i el 22 d'abril de 2019 en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9390

Data del DOGV
:   25-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7103


Data del document
:   22-07-2022

Organisme emissor
:   Conselleria de Justícia, Interior i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

DECRET 96/2022, de 22 de juliol del Consell, de modificació del Decret 98/2021, de 16 de juliol, del Consell, d'aprovació de les bases reguladores i concessió directa d'ajudes per a pal·liar els danys produïts per les inundacions ocorregudes entre el 18 i el 22 d'abril de 2019 en la Comunitat Valenciana. [2022/7103]  
PREÀMBUL  
  
El Consell, el dia 26 d'abril de 2019, va acordar l'inici d'actuacions per a pal·liar els danys produïts per les inundacions esdevingudes a la Comunitat Valenciana entre el 18 i el 22 d'abril de 2019. Dins del termini de presentació de sol·licituds, els municipis afectats per aquestes inundacions van presentar les estimacions dels danys ocasionats per aquelles.  
El Decret 98/2021, de 16 de juliol, del Consell, va aprovar les bases reguladores i la concessió directa d'ajudes als ajuntaments afectats, en la quantia i distribució indicada en l'article 4, i en l'article 7 va establir, entre altres, l'obligació de les entitats locals de dur-ne a terme les actuacions i la justificació en el termini de fins a 12 mesos, comptats des de l'endemà de la publicació del decret en el Diari Oficial de la Generalitat Valenciana.  
L'Ajuntament de Chelva s'ha dirigit a l'Agència Valenciana de Seguretat i Resposta a les Emergències i ha sol·licitat una ampliació d'aquest termini.  
Aquestes ajudes van destinades a la realització, per part dels ajuntaments, d'accions dirigides a pal·liar els danys produïts per les inundacions i el temporal costaner esdevingut a la Comunitat Valenciana entre el 18 i el 22 d'abril de 2019, la intensitat, extensió i l'abast de les quals afectaren milers de ciutadans i ciutadanes en la seua capacitat de transport o en el seu accés a servei bàsics, i ocasionaren importants danys a infraestructures i béns públics, la qual cosa justifica l'ampliació del termini per a l'execució i justificació que sol·licita l'Ajuntament de Chelva.  
El Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en l'article 70.1 estableix que l'òrgan concedent de la subvenció podrà atorgar, excepte precepte en contra contingut en les bases reguladores, una ampliació del termini establit per a la presentació de la justificació, que no excedisca de la meitat d'aquell, i sempre que amb això no es perjudiquen drets de tercer.  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna a la Conselleria de Justícia, Interior i Administració Pública, entre altres, les competències en matèria de situacions d'emergència.  
Per tot això, de conformitat amb el que es preveu en article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, i amb la deliberació prèvia del Consell, en la reunió de 22 de juliol de 2022,  
  
  
DECRETE  
  
Article únic. Modificació de l'article 7.a del Decret 98/2021, de 16 de juliol, del Consell, d'aprovació de les bases reguladores i concessió directa d'ajudes, per a pal·liar els danys produïts per les inundacions esdevingudes entre el 18 i el 22 d'abril de 2019 a la Comunitat Valenciana  
L'article 7.a del Decret 98/2021, queda redactat en els termes següents:  
«a) Dur a terme les actuacions previstes en un termini de fins a 18 mesos comptats des de l'endemà de la publicació d'aquest decret en el Diari Oficial de la Generalitat Valenciana. S'haurà de disposar de totes les autoritzacions sectorials necessàries per a l'execució de les actuacions, i la concessió de la present ajuda no suposa l'obtenció de l'autorització per a executar-les.»  
  
DISPOSICIÓ FINAL  
  
Única  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
València, 22 de juliol de 2022  
  
El president de la Generalitat,  
XIMO PUIG I FERRER  
  
La consellera de Justícia, Interior  
i Administració Pública,  
GABRIELA BRAVO SANESTANISLAO